หุ้นปิดแดนบวกเพิ่มขึ้น 11.49 จุด
ดัชนีปิดที่ระดับสูงสุดของวันที่ระดับ 815.52 จุด เพิ่มขึ้น 11.49 จุด หรือ 1.43 % โดยแตะระดับต่ำสุดที่ 803.41 จุด&nbsp; มูลค่าการซื้อขาย 28,450 ล้านบาท
7 ก.ค. 2553

ดัชนีปิดที่ระดับสูงสุดของวันที่ระดับ 815.52 จุด เพิ่มขึ้น 11.49 จุด หรือ 1.43 % โดยแตะระดับต่ำสุดที่ 803.41 จุด  มูลค่าการซื้อขาย 28,450 ล้านบาท
นายสมชาย เอนกทวีผล ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ดัชนีภาคบ่ายมีการฟื้นตัวได้จากแรงซื้อกลับของนักลงทุนหลังหุ้นปรับลงมา ซึ่งเป็นไปในทิศทางเดียวกับตลาดหุ้นเอเชียที่ปรับขึ้นกันถ้วนหน้า เนื่องจากตลาดหุ้นโซนยุโรปเปิดตลาดมาล้วนอยู่แต่ในแดนบวก
หลังจากตั้งแต่ภาคเช้าวันนี้ดัชนีเคลื่อนไหวกรอบแคบ เพราะไร้ปัจจัยใหม่เข้ามาเสริมบรรยากาศการลงทุน ขณะที่วันนี้ดัชนีหุ้นดาวน์โจนส์และตลาดสินค้าโภคภัณฑ์ในสหรัฐปิดทำการเนื่องจากติดหยุดชอเชยวันชาติสหรัฐ
สำหรับพรุ่งนี้คาดว่าดัชนียังขึ้นได้ต่อจากแรงซื้อวันนี้ เพราะดัชนีดาวน์โจนส์ล่วงหน้าก็อยู่ในแดนบวก แต่อย่างไรก็ตามอาจมีแรงขายทำกำไรในช่วงบ่ายออกมาก โดยมองกรอบดัชนีไว้ที่ 808-820 จุด
หลักทรัพย์ที่มีมูลค่าการซื้อขายสูงสุด 5 อันดับ คือ
QH           มูลค่าการซื้อขาย 1,708 ล้านบาท ปิดที่  2.28 บาท เพิ่มขึ้น 0.22 บาท (+10.68%) 
BANPU    มูลค่าการซื้อขาย 1,371 ล้านบาท ปิดที่ 630 บาท เพิ่มขึ้น 16.00 บาท (+2.61%) 
TMB         มูลค่าการซื้อขาย  979 ล้านบาท ปิดที่ 1.56 บาท เพิ่มขึ้น 0.02 บาท (+1.30%) 
SCB         มูลค่าการซื้อขาย  946 ล้านบาท ปิดที่ 83.25 บาท เพิ่มขึ้น 1.50 บาท (+1.83%) 
KBANK    มูลค่าการซื้อขาย  942 ล้านบาท ปิดที่  91.50 บาท เพิ่มขึ้น 1.00 บาท (+1.10%)